turjo4nis/wikipedia-bn-dump-20250701 huggingface dataset:
অশোক চট্টোপাধ্যায় (লেখক)

অশোক চট্টোপাধ্যায় (৬ ফেব্রুয়ারি ১৮৯৮ - ১ অক্টোবর ১৯৮২) ছিলেন অর্থনীতির অধ্যাপক এবং প্রাবন্ধিক। বাংলা সাহিত্য সাপ্তাহিক  শনিবারের চিঠির  প্রতিষ্ঠাতা ও মূল স্বত্বাধিকারী ছিলেন তিনি।

জন্ম ও শিক্ষা জীবন 

অশোক চট্টোপাধ্যায়ের জন্ম ব্রিটিশ ভারতের  আগ্রা ও অবধের যুক্তপ্রদেশের  অধুনা উত্তর প্রদেশের   এলাহাবাদে তথা প্রয়াগরাজে পিতার কর্মস্থলে। তিনি ঊনবিংশ শতকের প্রখ্যাত সাহিত্যিক এবং প্রবাসী ও মডার্ন রিভিউ পত্রিকার সম্পাদক রামানন্দ চট্টোপাধ্যায় ও মাতা মনোরমা দেবীর কনিষ্ঠ সন্তান। তার পৈতৃক নিবাস ছিল অধুনা পশ্চিমবঙ্গের বাঁকুড়া জেলার পাঠকপাড়ায়। সুলেখিকা শান্তা দেবী ও সীতা দেবী ছিলেন তার অগ্রজা। অশোক চট্টোপাধ্যায় কলকাতার সিটি কলেজ থেকে আই.এ পাশ করে  স্কটিশ চার্চ কলেজে অর্থনীতিতে অনার্স নিয়ে বি.এ পড়েন। সেসময় প্রথম বিশ্বযুদ্ধকালে তিনি বেঙ্গল কমান্ড অধীনস্থ স্বেচ্ছাসেবক বাহিনী - 'বেঙ্গল লাইট হর্স' বাহিনীতে নাম লেখান। তখন থেকেই তিনি মুষ্টিযুদ্ধ, ক্রিকেট, হকি প্রভৃতি খেলার প্রতি বিশেষ আগ্রহী হন। পরে উচ্চ শিক্ষার্থে ইংল্যান্ডে যান। কেমব্রিজ বিশ্ববিদ্যালয় থেকে অর্থনীতিতে ট্রাইপস পরীক্ষা পাশ করে ১৯২৩ খ্রিস্টাব্দে দেশে ফেরেন।

কর্মজীবন 
পিতার শুরু করা প্রবাসী পত্রিকার সহ-সম্পাদকের কাজ দিয়ে কর্মজীবন শুরু করেন। পরে তিনি প্রবাসী ও মডার্ন রিভিউ দুই পত্রিকারই সম্পাদক হন। পরে তিনি ১৯২৪ খ্রিস্টাব্দের ২৬  জুলাই নিজের মালিকানায় যোগানন্দ দাস ও সজনীকান্ত দাসের উদ্যোগে শনিবারের চিঠি নামের সাপ্তাহিক সাহিত্য পত্রিকা প্রকাশ করেন। যোগানন্দ দাস ছিলেন প্রথম প্রতিষ্ঠাতা-সম্পাদক ছিলেন এবং তারপর সম্পাদক হন সজনীকান্ত দাস। পত্রিকাটির খ্যাতি ও অখ্যাতি ছিল বিভিন্ন সাহিত্যচিন্তা ও সাহিত্যিকদের প্রতি আক্রমণাত্মক ভূমিকার জন্য।  অশোক চট্টোপাধ্যায়ের লেখা অনেক ব্যঙ্গ গল্প ও কবিতা এই পত্রিকায়, প্রবাসী ও আনন্দবাজারে প্রকাশিত হয়েছে। বহু প্রবন্ধও লিখেছেন নানা পত্রপত্রিকায় অনেকগুলি ছদ্মনামে। তবে শেষে তিনি শুধু মধুকরকুমার কাঞ্জিলাল নামেই পরিচিত হন। তিনি  বিশ্বভারতী বিশ্ববিদ্যালয়ে অর্থনীতি শিক্ষক হিসাবে কাজ করেছেন এবং শিল্পকলার বিশেষজ্ঞ ছিলেন। ১৯৩৮ খ্রিস্টাব্দে মাদ্রাজ বিশ্ববিদ্যালয় তাঁকে স্যার জর্জ স্ট্যানলি রিডার ইন এসথেটিক্স নিযুক্ত করে। ১৯৫২ খ্রিস্টাব্দে তিনি ভারত সরকারের প্রতিনিধি হিসাবে জেনেভার ইন্টারন্যাশনাল লেবার কনফারেন্সে যোগ দেন। 

খেলাধূলার জগতেও তিনি সুপরিচিত ছিলেন। দীর্ঘদিন তিনি ভারতীয় মুষ্টিযুদ্ধ সংঘ, বেঙ্গল অ্যামেচার বক্সিং ফেডারেশন, বেঙ্গল অলিম্পিক অ্যাসোসিয়েশন, স্কুল অফ ফিজিক্যাল কালচার ইত্যাদি প্রতিষ্ঠানের সভাপতি ছিলেন।

জীবনাবসান 

অশোক চট্টোপাধ্যায় ১৯৮২ খ্রিস্টাব্দের ১ লা অক্টোবর পরলোক গমন করেন।

তথ্যসূত্র 

১৮৯৮-এ জন্ম
১৯৮২-এ মৃত্যু
বাঁকুড়া জেলার ব্যক্তি
বাঙালি লেখক
ভারতীয় বাঙালি
ইব্রাহিম নাসের

ইব্রাহিম নাসের (; ১৮৯৫ — ১৯৮৫) ছিলেন একজন আরব ফিলিস্তিনি বিদ্রোহী কমান্ডার এবং রাজনীতিবিদ।

জীবনী 
নাসের আনাবতা শহরে জন্মগ্রহণ করেন, বৈরুতে প্রাথমিক ও মাধ্যমিক শিক্ষা লাভ করেন, পরবর্তীতে ১৯১২ সালে স্নাতক পাশ করেন। এরপর তিনি কায়রোর আল-আজহার বিশ্ববিদ্যালয়ে ভর্তি হন এবং ১৯১৪ সাল পর্যন্ত পড়াশোনা করেন। প্রথম বিশ্বযুদ্ধের সময় (১৯১৪-১৯১৮), তিনি ইস্তাম্বুলের মিলিটারি একাডেমিতে যোগদান করেন এবং উসমানীয় সেনাবাহিনীতে একজন অফিসার হিসেবে নিযুক্ত হন। ১৯১৬ সালের মাঝামাঝি সময়ে তিনি দলত্যাগ করেন এবং অটোমান শাসনের বিরুদ্ধে আরব বিদ্রোহে অংশগ্রহণ করেন। নাসের হেজাজ থেকে আকাবার সম্মুখভাগে এবং জর্ডান নদীর পূর্ব দিকে দারা শহরের সামনে যুদ্ধ করেছিলেন।

ইব্রাহিম নাসের টাইবেরিয়াসের হিতিন স্কুলের অধিদপ্তরে পাঁচ বছর, তারপর সাফাদের আল-খালিসা স্কুলে দুই বছর এবং তারপর নাজারেথের আইন মাহিলে ১৯২২ থেকে ১৯৩১ সালের মধ্যে দুই বছর শিক্ষক হিসাবে কাজ করেছিলেন, যেখানে ব্রিটিশ ম্যান্ডেট সরকারের জ্ঞান ব্যবস্থাপনা বিভাগ তার রাজনৈতিক ও সাংস্কৃতিক কার্যকলাপ এবং স্থানীয় আরব সংবাদপত্রে লেখায় অংশগ্রহণ এবং বিদ্যমান শিক্ষা পাঠ্যক্রমকে চ্যালেঞ্জ করার প্রচেষ্টার পরিপ্রেক্ষিতে তাকে বহিষ্কার করে।

১৯৩২ সালে নাসার যুব কংগ্রেস পার্টিতে যোগ দেন এবং ১৯৩৫ সালে দ্বিতীয় সম্মেলনে কার্যনির্বাহী কমিটির অফিসের দায়িত্ব পালন করেন। যখন প্রিন্স সৌদ বিন আব্দুল আজিজ জেরুজালেমে যাওয়ার পথে আনাবতা শহরের মধ্য দিয়ে যাচ্ছিলেন তখন স্বাগত জানাতে তিনি একটি স্বাগত বক্তব্য দেন।

নাসের ১৯৩৬-৩৯ সালে ফিলিস্তিনে আরব বিদ্রোহে যোগ দেন এবং তুলকারমের পূর্বদিকের এলাকায় যুদ্ধ করেন। তিনি আনাবতা ভিত্তিক বিদ্রোহীদের একটি দল গঠন করেন এবং ১৯৩৬ সালের আগস্টের শেষের দিকে নেতা ফাওজি আল-কাউকজি ফিলিস্তিনে পৌঁছালে নাসের বিদ্রোহী নেতাদের একটি সভায় অংশ নেন। তিনি জুন মাসে তুলকার্মের কাছে আনাবতার যুদ্ধে লড়াই করেন, এই যুদ্ধে দুই ব্রিটিশ সৈন্য নিহত হয় ও একটি ব্রিটিশ যুদ্ধবিমান গুলিবিদ্ধ হয়। নাসের জাবা, বেইট ইম্রিন এবং কাফর সুরের যুদ্ধেও অংশ নিয়েছিলেন। বিদ্রোহের সময় তিনি কাউকজি কর্তৃক প্রতিষ্ঠিত অর্থ কমিটির সদস্য হিসেবে দায়িত্ব পালন করেন, যেখানে বিশিষ্ট বিদ্রোহী নেতারা ছিলেন।

নাসের ১৯৮৫ সালে ৯০ বছর বয়সে মারা যান।

পরিবার 
তার মেয়ে মাহফুজা ফিলিস্তিনি কবি আব্দুল রহিম মাহমুদকে বিয়ে করেন এবং তিনি ফিলিস্তিনি রাজনীতিবিদ তায়েব আবদেল রহিমের পিতামহ। নাসেরের মোহাম্মদ নামে একটি ছেলেও ছিল।

আরও দেখুন 

 আবদুর রহিম আলহাজ মুহাম্মদ
 ফারহান আল-সা'দি

তথ্যসূত্র 
 Al-Nimr, Ihsan, Tarich Jabal Nablus wa al-Balqa (The History of Mount Nablus and al-Balqa; III, Nablus, 1972)p. 251. P.263
 
 Hijaz, Mohammad, Iliada 7arb palestine algraa' (Iliad famous Palestine War, Anabta, 1937)p. 247 p. 248

ফিলিস্তিনি রাজনীতিবিদ
ফিলিস্তিনি জাতীয়তাবাদী
১৯৮৫-এ মৃত্যু
১৮৯৫-এ জন্ম
আল-আজহার বিশ্ববিদ্যালয়ের প্রাক্তন শিক্ষার্থী
ভায়োলা আমহার্ড

ভায়োলা প্যাট্রিসিয়া আমহার্ড (জন্ম ৭ জুন ১৯৬২) হলেন একজন সুইস রাজনীতিবিদ যিনি ২০১৯ সাল থেকে সুইস ফেডারেল কাউন্সিলের সদস্য হিসাবে দায়িত্ব পালন করেছেন। তিনি ফেডারেল ডিপার্টমেন্ট অফ ডিফেন্স, সিভিল প্রোটেকশন এবং স্পোর্টের প্রধান। আমহার্ড ২০২১ সাল পর্যন্ত ক্রিশ্চিয়ান ডেমোক্রেটিক পিপলস পার্টির (CVP/PDC) সদস্য ছিলেন। যখন এটি কনজারভেটিভ ডেমোক্রেটিক পার্টির (BDP/PBD) সাথে মিলিত হয়ে দ্য সেন্টার (DM/LC) গঠন করেছিল, তিনি সেখানে যোগ দিয়েছিলেন।

তথ্যসূত্র

১৯৬২-এ জন্ম
জীবিত ব্যক্তি
২০শ শতাব্দীর আইনজীবী
২১শ শতাব্দীর আইনজীবী
২০শ শতাব্দীর সুইজারল্যান্ডীয় নারী রাজনীতিবিদ
২১শ শতাব্দীর সুইজারল্যান্ডীয় নারী রাজনীতিবিদ
সুইজারল্যান্ডের ক্রিশ্চিয়ান ডেমোক্রেটিক পিপলস পার্টির রাজনীতিবিদ
জাতীয় কাউন্সিল (সুইজারল্যান্ড)-এর সদস্য
মহিলা প্রতিরক্ষা মন্ত্রী
ফেডারেল কাউন্সিল (সুইজারল্যান্ড)-এর সদস্য
সুইজারল্যান্ডীয় রোমান ক্যাথলিক
সুইজারল্যান্ডীয় নারী আইনজীবী
ফ্রিবুর্গ বিশ্ববিদ্যালয়ের প্রাক্তন শিক্ষার্থী
জাতীয় কাউন্সিল (সুইজারল্যান্ড)-এর নারী সদস্য
ফেডারেল কাউন্সিল (সুইজারল্যান্ড)-এর নারী সদস্য
২০শ শতাব্দীর নারী আইনজীবী
২১শ শতাব্দীর নারী আইনজীবী
জোরবা দ্য গ্রীক (চলচ্চিত্র)

জোরবা দ্য গ্রিক ( , অ্যালেক্সিস জোরবাস ) একটি ১৯৬৪ সালের গ্রিক কমেডি-ড্রামা মুভি যা গ্রিক সাইপ্রিয়ট মাইকেল ক্যাকোয়ানিস দ্বারা রচিত, প্রযোজনা, সম্পাদনা এবং পরিচালিত। অ্যান্থনি কুইন মূল চরিত্রে অভিনয় করেন এই সিনেমায়।

তথ্যসূত্র

১৯৬৪-এর চলচ্চিত্র
ব্রিটিশ চলচ্চিত্র
গ্রিক চলচ্চিত্র
১৯৬০-এর দশকের ইংরেজি ভাষার চলচ্চিত্র
১৯৬০-এর দশকের হাস্যরসাত্মক নাট্য চলচ্চিত্র
ব্রিটিশ সাদাকালো চলচ্চিত্র
ব্রিটিশ হাস্যরসাত্মক নাট্য চলচ্চিত্র
গ্রিক সাদাকালো চলচ্চিত্র
গ্রিক হাস্যরসাত্মক নাট্য চলচ্চিত্র
গ্রিক বহুভাষিক চলচ্চিত্র
ব্রিটিশ বহুভাষিক চলচ্চিত্র
লেখক সম্পর্কে চলচ্চিত্র
গ্রিক উপন্যাস অবলম্বনে চলচ্চিত্র
গ্রিসের পটভূমিতে চলচ্চিত্র
সৈকতের পটভূমিতে চলচ্চিত্র
গ্রিসে ধারনকৃত চলচ্চিত্র
শ্রেষ্ঠ শিল্প নির্দেশনা বিভাগে একাডেমি পুরস্কার বিজয়ী চলচ্চিত্র
শ্রেষ্ঠ চিত্রগ্রহণ বিভাগে একাডেমি পুরস্কার বিজয়ী চলচ্চিত্র
টুয়েন্টিয়েথ সেঞ্চুরি ফক্সের চলচ্চিত্র
১৯৬৪-এর হাস্যরসাত্মক চলচ্চিত্র
১৯৬৪-এর নাট্য চলচ্চিত্র
১৯০৮ কোপা দেল রেই ফাইনাল

১৯০৮ সালের কোপা দেল রেই ফাইনাল ছিল স্পেনীয় কাপ প্রতিযোগিতা, কোপা দেল রে এর ৬ষ্ঠ ফাইনাল। ১৯০৮ সালের ১২ এপ্রিল মাদ্রিদের ক্যাম্পো ডি ও'ডোনেলে ফাইনাল খেলাটি হয়েছিল। ম্যাচটি রিয়াল মাদ্রিদ জিতেছিলো, তারা ভিগো স্পোর্টিংকে ২-১ গোলে হারিয়েছিলো।

ম্যাচের বিবরণ

তথ্যসূত্র

বহিঃসংযোগ
linguasport.com
IFFHS.de
RSSSF.com

রিয়াল মাদ্রিদ ফুটবল ক্লাবের ম্যাচ
কোপা দেল রেই ফাইনাল
সেভেন্থ হ্যাভেন (চলচ্চিত্র)

সেভেন্থ হেভেন, হল একটি ১৯২৭ সালের আমেরিকান নির্বাক রোমান্টিক নাট্যধর্মী চলচ্চিত্র ফ্র্যাঙ্ক বোর্জেজ পরিচালিত। এতে অভিনয় করেছেন জ্যানেট গেনর এবং চার্লস ফারেল। চলচ্চিত্রটি অস্টিন স্ট্রং-এর ১৯২২ সালের সেভেন্থ হেভেন নাটকের উপর ভিত্তি করে নির্মিত। বেঞ্জামিন গ্লেজার চিত্রনাট্য লিখেছিলেন। 7th Heaven প্রাথমিকভাবে ১৯২৭ সালের মে মাসে একটি আদর্শ নির্বাক চলচ্চিত্র হিসাবে মুক্তি পায়।

১৯৯৫ সালে, "সাংস্কৃতিক, ঐতিহাসিক বা নান্দনিকভাবে তাৎপর্যপূর্ণ" হিসাবে লাইব্রেরি অফ কংগ্রেস দ্বারা মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে সংরক্ষণের জন্য ৭ম স্বর্গ নির্বাচন করা হয়েছিল।

সূত্র তালিকা 

১৯২৭-এর চলচ্চিত্র
মার্কিন চলচ্চিত্র
মার্কিন প্রণয়ধর্মী নাট্য চলচ্চিত্র
মার্কিন নির্বাক পূর্ণদৈর্ঘ্য চলচ্চিত্র
মার্কিন সাদাকালো চলচ্চিত্র
ফক্স ফিল্মের চলচ্চিত্র
নাটক ভিত্তিক মার্কিন চলচ্চিত্র
প্যারিসের পটভূমিতে চলচ্চিত্র
১৯১০-এর দশকের পটভূমিতে চলচ্চিত্র
শ্রেষ্ঠ পরিচালনা বিভাগে একাডেমি পুরস্কার বিজয়ী চলচ্চিত্র
মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
১৯২০-এর দশকের মার্কিন চলচ্চিত্র
দ্য র‍্যাকেট (১৯২৮-এর চলচ্চিত্র)

দ্য র‍্যাকেট ১৯২৮ সালের একটি আমেরিকান নির্বাক অপরাধধর্মী-নাট্য চলচ্চিত্র, চলচ্চিত্রটি পরিচালনা করেছিলেন লুইস মাইলস্টোন এবং শ্রেষ্ঠাংশে ছিলেন টমাস মেইগান, মেরি প্রেভোস্ট, লুই ওলহেইম এবং জর্জ ই. স্টোন। চলচ্চিত্রটি প্রযোজনা করেছিলেন হাওয়ার্ড হিউজ এবং রচনা করেছিলেন বার্টলেট করম্যাক ও টম মিরান্ডা। 
চলচ্চিত্রটি পরিবেশন ও বিতরণ করেছিল প্যারামাউন্ট পিকচার্স।

চলচ্চিত্রটি করম্যাকের ১৯২৭ সালের ব্রডওয়ে নাটক দ্য র‍্যাকেট থেকে গৃহীত হয়েছিল।

অভিনয়ে 
 ক্যাপ্টেন জেমস ম্যাককুইগ চরিত্রে থমাস মেইগান
 নিক স্কারসি চরিত্রে লুই ওলহেইম
 হেলেন হেইস চরিত্রে মেরি প্রেভোস্ট
 প্যাট্রোলম্যান জনসন চরিত্রে জি. প্যাট কলিন্স (প্যাট কলিন্স হিসাবে কৃতিত্ব)
 স্পাইক চরিত্রে হেনরি সেডলি
 জো স্কারসি চরিত্রে জর্জ ই. স্টোন (জর্জ স্টোন হিসাবে কৃতিত্ব)
 ডিস্ট্রিক্ট অ্যাটর্নি ওয়েলচ চরিত্রে স্যাম ডি গ্রাস (স্যাম ডিগ্রাস হিসাবে কৃতিত্ব)
 মিলার চরিত্রে রিচার্ড 'স্কিটস' গ্যালাঘের (স্কিট গ্যালাঘের হিসাবে কৃতিত্ব)
 প্র্যাট চরিত্রে লি মোরান
 ডেভ আমস চরিত্রে জন ড্যারো - কাব রিপোর্টার

তথ্যসূত্র 

মার্কিন চলচ্চিত্র
মার্কিন সাদাকালো চলচ্চিত্র
মার্কিন অপরাধ নাট্য চলচ্চিত্র
মার্কিন নির্বাক পূর্ণদৈর্ঘ্য চলচ্চিত্র
শিকাগোর পটভূমিতে চলচ্চিত্র
মার্কিন পুলিশ গোয়েন্দা চলচ্চিত্র
প্যারামাউন্ট পিকচার্সের চলচ্চিত্র
১৯২০-এর দশকের মার্কিন চলচ্চিত্র
লুইস মাইলস্টোন পরিচালিত চলচ্চিত্র
রিয়াল ভিগো স্পোর্টিং

রিয়েল ভিগো স্পোর্টিং ক্লাব (  ) ছিলো ভিগো, গ্যালিসিয়াতে অবস্থিত একটি স্প্যানিশ ফুটবল ক্লাব। পরে তারা তাদের শহরের প্রতিদ্বন্দ্বী রিয়াল ফরচুনা ফুটবল ক্লাবের সাথে যোগ দিয়ে  সেলতা ভিগো গঠন করে ।

ক্লাবের নাম 

 ভিগো এফসি (১৯০৫-১০১৩)
 নিউ এফসি (১৯০৬) এর সাথে একীভূত
 এস্পানল এফসির সাথে একীভূত হয়েছে (১৯১০)
 স্পোর্টিং ক্লাবের সাথে একীভূত (১৯২৩)
 ভিগো স্পোর্টিং ক্লাব (১৯১৩-১৯১৪)
 রিয়াল ভিগো স্পোর্টিং ক্লাব (১৯১৪-১৯২৩)

অর্জন

আঞ্চলিক 

 ক্যাম্পিওনাতো গ্যালেগো
 বিজয়ী (৮): ১৯০৬-০৭, ১৯০৭-০৮, ১৯১৩-১৪, ১৯১৬-১৭, ১৯১৭-১৮, ১৯১৯-২০, ১৯১৯-২০, ১৯২২-২৩

ঘরোয়া 

 কোপা দেল রে
 রানার্স আপ (১): ১৯০৮

১৯০৫-এ প্রতিষ্ঠিত ফুটবল ক্লাব
সেলতা ভিগো
শাহদৌলা সরকারি কলেজ

শাহদৌলা সরকারি কলেজ বা শাহদৌলা ডিগ্রি কলেজ উত্তরবঙ্গের মুসলিম কৃষ্টি ও সংস্কৃতির পীঠস্থান রাজশাহী জেলার বাঘা উপজেলায় অবস্থিত একটি শিক্ষাপ্রতিষ্ঠান যা ১৯৭২ সালের ৭ই মার্চ আনুষ্ঠানিক ভাবে চালু হয়।

ইতিহাস
ইসলাম ধর্ম প্রচারের উদ্দেশ্যে ইরাকের বাগদাদ থেকে আগত হযরত শাহ্দৌলা (রহঃ) এর নামানুসারে কলেজটির নামকরণ করা হয়। ৭ই মার্চ ১৯৭২ সালে তৎকালীন এম.পি আলাউদ্দিন বাঘা মাদ্রাসায় ফিতা কেটে কলেজের প্রথম ক্লাস উদ্বোধন করেন। সেখানে অধ্যক্ষ তফির উদ্দিন সহ তৎকালীন ১নং বাজুবাঘা ইউনিয়ন পরিষদের দায়িত্ব প্রাপ্ত চেয়ারম্যান হারুন অর-রশিদ সরকার, নুরুল হুদা সরকার, খোরশেদ আলী মিঞা (কমার্স), ২১ মার্চ নাজির উদ্দিন( রাষ্ট্রবিজ্ঞান), ২৩ মার্চ ভবেশ পান্ডেকে ইতিহাস বিভাগের প্রভাষক হিসেবে নিয়োগ প্রদান করা হয়। সেসময় শিক্ষকদের ১০০ টাকা করে সম্মানী প্রদান করা হতো। পরবর্তীতে প্রধানমন্ত্রী শেখ হাসিনার প্রতিশ্রুতি প্রতি উপজেলায় একটি করে সরকারি কলেজ করার অংশ হিসেবে শাহদৌলা ডিগ্রি কলেজ থেকে শাহদৌলা সরকারি কলেজ নামে জাতীয়করণ করা হয়।

শিক্ষা কার্যক্রম
কলেজটি ১৫ বিঘা যায়গার উপর প্রতিষ্ঠিত। কলেজটিতে ২টি প্রাতিষ্ঠানিক ভবন, ১টি গ্রন্থাগার, ১টি গ্যারেজ, ১টি খেলার মাঠ রয়েছে। বর্তমানে শিক্ষক-কর্মচারির সংখ্যা ৭৫ জন। এর মধ্যে কর্মচারি রয়েছে ১৩জন। শিক্ষার্থীদের সংখ্যা প্রায় ২,৬৪১ জন।

চিত্রশালা

তথ্যসূত্র

বহিঃসংযোগ

 প্রাতিষ্ঠানিক ওয়েবসাইট

১৯৭২-এ প্রতিষ্ঠিত শিক্ষাপ্রতিষ্ঠান
রাজশাহী জেলার মহাবিদ্যালয়
রাজশাহী জেলার শিক্ষাপ্রতিষ্ঠান
তাসের ঘর (২০২০-এর চলচ্চিত্র)

তাসের ঘর হলো ভারতীয় বাংলা ভাষার একটি চলচ্চিত্র, যেটি ২০২০ সালের ৩ সেপ্টেম্বর সরাসরি ওটিটি প্ল্যাটফর্ম হইচই-এ মুক্তি পায়। সুদীপ্ত রায় পরিচালিত এই চলচ্চিত্রে স্বস্তিকা মুখোপাধ্যায় মুখ্য চরিত্রে অভিনয় করেছেন

পটভূমি 
চলচ্চিত্রটির কাহিনী গড়ে উঠেছে সুজাতা নামের উচ্চ-মধ্যবিত্ত পরিবারের একজন গৃহবধূকে নিয়ে, যিনি সর্বদা আটকে থাকেন তার চারপাশে থাকা নিজ পৃথিবীতে। এই গল্পটি সেই পৃথিবী নিয়েই। স্বস্তিকা, যিনি এর আগে আইকনিক ওয়েব সিরিজ দুপুর ঠাকুরপো, দ্য স্টোনম্যান মার্ডার্স এবং পাঁচ ফোড়ন সিজন ২-এর মতো বিভিন্ন প্রকল্পে হইচই-এর জন্য  কাজ করেছেন, তিনি এই চলচ্চিত্রে মুখ্য চরিত্র সুজাতা'র ভূমিকায় অভিনয় করেছেন।

ভারতে কোভিড-১৯ মহামারীর কারণে চলচ্চিত্রটি সরাসরি ওটিটি প্ল্যাটফর্মে মুক্তি পায়। চলচ্চিত্রের সম্পূর্ণ দৃশ্য ভারতে লকডাউন থাকাবস্থায় শ্যুট করা হয়েছিল।

অভিনয়ে 

 সুজাতা চরিত্রে স্বস্তিকা মুখোপাধ্যায়

তথ্যসূত্র

বহিঃসংযোগ 
 

২০২০-এর চলচ্চিত্র
২০২০-এর নাট্য চলচ্চিত্র
ভারতীয় নাট্য চলচ্চিত্র
ভারতীয় চলচ্চিত্র
বাংলা ভাষার চলচ্চিত্র
২০২০-এর দশকের বাংলা ভাষার চলচ্চিত্র
বাংলা ভাষার ভারতীয় চলচ্চিত্র
আলা বখশ

শাহ মুহম্মদ আলা বখশ ছিলেন ষোড়শ শতাব্দীর একজন বাঙ্গালী ধর্মতত্ত্ববিদ বা আলিমে দ্বীন। তিনি আব্দুল লতিফ চৌধুরী ফুলতলীর পূর্বপুরুষ ছিলেন, যিনি বিংশ শতাব্দীর একজন বিশিষ্ট সুফিও ছিলেন।

প্রারম্ভিক জীবন ও খান্দান 
আলা বখশ ১৫০০-এর শতাব্দীতে শাহী বাঙ্গালার শ্রীহট্ট শহরের একটি সম্ভ্রান্ত বাঙ্গালী মুসলিম খান্দানে পয়দা হলেন। তিনি ইয়েমেনের শাহ কামাল (যিনি শাহ পাহলোয়ান নামেও পরিচিত) এর বংশধর ছিলেন। শাহ কামাল ছিলেন শাহ জালালের অন্যতম মুরীদ এবং ১৩০৩ খ্রীষ্টাব্দের শ্রীহট্ট বিজয়ে অংশগ্রহণ করেছিলেন। বিজয়ের বাদে, উনি শাহ মঈনুদ্দীনের ও শাহ জওহর উদ্দীনের সাথে বর্তমান জালালপুরের মোকামদুয়ার গাঁওয়ে বসতি স্থাপন করেন। মোকামদুয়ারে এই তিন পীরদের মাজার এখনও বিদ্যমান রয়েছে।

আধ্যাত্মিক কারণে আলা বখশ তার খান্দানের সাথে জালালপুর থেকে চলে আসেন, অবশেষে ফুলতলী গাঁওয়ে বসতি স্থাপন করেন। শাহ এলাহী বখশ নামে তার একটি ছেলে ছিল।

দৃষ্টিভঙ্গি 
আলা বখশ সম্ভবত তাঁর পরদাদা-আওলাদদের মতোই নকশবন্দী তরীকার সাথে জড়িত ছিলেন। এই আন্দাজটি আরো স্পষ্ট হয় যখন দেখা যায় যে আলা বখশ পঞ্জাবের সমসাময়িক আলিম আহমদ সিরহিন্দীর তাবেদার ছিলেন। সিরহিন্দীর মতোই, আলা বখশও মোগল বাদশাহ আকবর কর্তৃক প্রতিষ্ঠিত দীন-ই-ইলাহীর সমালোচক ছিলেন এবং ১৫৮০-এর দশকে সিরহিন্দির বিরোধী আন্দোলনে অংশ নিয়েছিলেন।

ওয়ারিশ 
বখশের আওলাদরা দ্বীনী এলেমের উল্লেখযোগ্য আশখাস হওয়ার খান্দানী ঐতিহ্য অব্যাহত রেখেছে। তাঁর নাতি শাহ মুহম্মদ সাদেককের ছেলে শাহ মুহম্মদ দানিশ। দানিশের ছেলে শাহ মুহম্মদ হিরন নামে পরিচিত ছিলেন। হিরন ছিলেন শাহ মুফতি মুহম্মদ আব্দুল মজীদ নকশবন্দী মুজদ্দিদীর বাবা, যিনি চৌধুরী উপাধিতে ভূষিত হন। হিরনের নাতি, আবদুল লতিফ চৌধুরী ফুলতলী বাংলাদেশ, ভারত এবং যুক্তরাজ্যের ফুলতলী মসলকের প্রতিষ্ঠাতা হিসেবে বিশিষ্টতা অর্জন করেন। আলা বখশের আরেকজন বংশধর ছিলেন ফাতির আলী, যিনি ১৯২০ খ্রীষ্টাব্দে বাদেদেওরাইল ফুলতলী কামিল মাদ্রাসা প্রতিষ্টা করেছিলেন।

আরও দেখুন 
 আলী শের বাঙ্গালী, আরেকজন ষোড়শ শতাব্দীর বাঙ্গালী আলিমে দ্বীন

তথ্যসূত্র 

নকশবন্দি তরিকা
হানাফী ব্যক্তি
১৬শ শতাব্দীর বাঙালি
সিলেট জেলার ব্যক্তি
সিলেট বিভাগের ইসলামি ব্যক্তিত্ব
সৈয়দ ফসিহুদ্দিন সোহরাওয়ার্দী

সৈয়দ ফসিহুদ্দিন সোহরাওয়ার্দী  (; জন্ম: ১৫ জুন ১৯৫৭) পাকিস্তানের একজন নেতৃস্থানীয় নাশিদ খাঁ বা নাত খাঁ। তার বেশিরভাগ কাজ উর্দু ভাষায়। তবে তিনি পাঞ্জাবি, ফার্সি এবং আরবি সহ একাধিক ভাষায় নাশিদ (নাত) পরিবেশন করেছেন।

প্রারম্ভিক জীবন এবং কর্মজীবন 
তিনি ১৯৫৭ সালের ১৫ জুন পাকিস্তানের করাচিতে জন্মগ্রহণ করেন। তিনি অল্প বয়স থেকেই নাশিদ পরিবেশন করে আসছেন এবং তার পিতা সৈয়দ রিয়াজউদ্দিন সোহরওয়ার্দীর দ্বারা প্রবলভাবে প্রভাবিত হয়েছিলেন, যিনি একজন নাত কবি ছিলেন। তার নিয়মিত উচ্চ বিদ্যালয়ের শিক্ষার জন্য, তিনি সরকারি মাধ্যমিক বিদ্যালয় থেকে মাধ্যমিক শিক্ষা এবং করাচির সরকারি ইসলামিয়া বিজ্ঞান কলেজ থেকে তার স্নাতক ডিগ্রি অর্জন করেন। তিনি বর্তমানে পাকিস্তানের করাচিতে থাকেন তবে বিভিন্ন শো এবং ইভেন্টে পারফর্ম করার জন্য প্রায়শই ইউরোপ এবং উত্তর আমেরিকা ভ্রমণ করেন।

তার নাত শৈলী অত্যন্ত শক্তিশালী কণ্ঠের সাথে অনন্য বলে মনে করা হয়।

তথ্যসূত্র 

ইসলামি সঙ্গীত
ইসলামি কবিতা
করাচির ব্যক্তি
মুহাজির ব্যক্তি
জীবিত ব্যক্তি
১৯৫৭-এ জন্ম
ইসলামি সঙ্গীতের পাকিস্তানি শিল্পী
আলী শের বাঙ্গালী

শেখ আলী শের বাঙ্গালী ছিলেন ষোড়শ শতাব্দীর একজন বাঙ্গালী লেখক, ওস্তাদ এবং শত্তারী তরীকার সুফি পীর। তিনি মুহম্মদ গৌছ শত্তারীর তিনজন খলিফার একজন ছিলেন।

বংশ 
আলী শের শাহী বাঙ্গালার শ্রীহট্ট শহরে একটি সম্ভ্রান্ত বাঙ্গালী মুসলিম খান্দানে প​য়দা হয়েছিলেন। তিনি মধ্যপ্রাচ্যীয় নূরুল হুদা আবুল করমাতের বংশধর ছিলেন, যিনি শাহ জালালের সাথে শ্রীহট্ট বিজয়ে ছিলেন এবং পরে আরসা-ই-শ্রীহট্টের দ্বিতীয় উজির হিসাবে নিযুক্ত হন।

জীবন 
তার জওয়ানকালে, আলী শের ইসলামী তালিমের জন্য বর-ই-সগীর (ভারতীয় উপমহাদেশ) জুড়ে সফর শুরু করেন। যখন তিনি অবধে পৌঁছেন, বলা হয় যে তিনি মুহম্মদ গৌছ শত্তারীকে তার খোয়াবে দেখেন। এরপর আলী শের দিল্লীতে গমন করেন যেখানে তিনি শত্তারীর সাথে দেখা করেন এবং তার মুরীদ হয়ে যান। তিনি শত্তারী সাহেবের দুইজন বিশিষ্ট বাঙ্গালী শাগরেদদের একজন ছিলেন, অন্যজন ছিলেন লখনৌতির শাহ মনঝন। শেখ ইঊসুফ বাঙ্গালী আলী শের এর সমসাময়িক ওজীহুদ্দীন আলবীর শাগরেদ ছিলেন।

মুহম্মদ গৌছ শত্তারীর অধীনে কিছুকাল অধ্যয়ন ও খেদমৎ করার পর, আলী শেরকে তখন গুজরাটের আহমদাবাদে যাওয়ার এবং ইমাদ-উল-মুলুক রুমী মসজিদে শত্তারীর খলীফা হিসেবে একজন ওস্তাদ হওয়ার জন্য নির্দেশ দেওয়া হয়। তিনি সুর বংশীয় বাদশাহদের একজন সমালোচক ছিলেন যারা তখন এই অঞ্চল শাসন করছিলেন।

১৫৭১ খ্রীষ্টাব্দে আলী শের "শরহে নুজহতুল আরওয়াহ" নামে একটি কিতাব লিখেছিলেন, যার মুখবন্ধে শাহ জালালের প্রথম লিপিবদ্ধ লিখিত জীবনী রয়েছে।

ওফাৎ 
তার মাজারের খাদেমদের মতে, আলী শের ২৩ সফর ৯৭০ হিজরীতে (২২ অক্টোবর ১৫৬২) ওফাৎবরণ করেন। গুজরাটের আহমদাবাদের পালদি মহল্লার পার্শ্ববর্তী শাহী মসজিদের কাছে তাকে সমাহিত করা হয়। তাঁর উরুস প্রতি বছর ভক্তদের দ্বারা ২৩ সফর পালিত হয়। যাইহোক, তার ওফাতের অনুমিত বছরটি আলী শের বাঙ্গালী যে তার বইটি লিখেছিলেন তার তারিখের বিরোধিতা করে, যেটি অবশ্যই ১৫৭১ সালে ছিল এবং সম্ভবত ওফাতের তারিখ সঠিক নয়।

আরও দেখুন 
 আলা বখশ, ষোড়শ শতাব্দীর আরেকজন বাঙ্গালী আলিমে দ্বীন

আরও পড়

তথ্যসূত্র 

সিলেটের ব্যক্তি
১৬শ শতাব্দীর বাঙালি
১৬শ শতাব্দীর মুসলিম ধর্মতত্ত্ববিদ
সিলেট বিভাগের ইসলামি ব্যক্তিত্ব
বাঙালি আলেম
আহমেদাবাদের ব্যক্তি
১৫৭০-এর দশকে মৃত্যু
সংযম (পুণ্য)

আধুনিক ব্যবহারে টেম্পারেন্স (Temperance) হিসাবে সংজ্ঞায়িত করা হয় সংযম বা স্বেচ্ছাসেবী আত্মসংযম ব্যাপারটার সাথে।  এটাকে সাধারণত বর্ণনা করা হয় একজন ব্যক্তি স্বেচ্ছায় যা করা থেকে বিরত থাকে তার পরিপ্রেক্ষিতে।  এর মধ্যে রয়েছে অহিংসা ও ক্ষমা অনুশীলনের মাধ্যমে প্রতিশোধ থেকে সংযম, নম্রতা ও বিনয় অনুশীলনের মাধ্যমে অহংকার থেকে সংযম, অযথা বিলাসিতা বা অতিরিক্ত টাকাপয়সা খরচ করার মতো বাড়াবাড়ি থেকে সংযম এবং শান্ত ও আত্মনিয়ন্ত্রণ অনুশীলনের মাধ্যমে ক্রোধ বা লালসা থেকে সংযম। 

টেম্পারেন্স তথা সংযমকে ধর্মীয় চিন্তাবিদ, দার্শনিক এবং সাম্প্রতিককালে মনোবিজ্ঞানীরা গুণ হিসাবে বিবেচনা করেন। বিশেষ করে ইতিবাচক মনোবিজ্ঞান আন্দোলনের একটি অন্যতম গুণ হিসাবে বর্ণনা করা হয়। দার্শনিক এবং ধর্মীয় চিন্তাধারায় এর একটি দীর্ঘ ইতিহাস রয়েছে।

শাস্ত্রীয় সংকেতবিদ্যায় (iconography), এই গুণকে প্রায়ই একজন মহিলা হিসাবে চিত্রিত করা হয় যেখানে দুটি পাত্রের মধ্যে একটি থেকে অন্যটিতে পানি ঢালা হচ্ছে। এটা গ্রীক দর্শন এবং খ্রিস্টধর্মের পাশাপাশি পৃথিবীর পূর্ব দিকের ঐতিহ্য, যেমন বৌদ্ধ ও হিন্দুধর্মের চিন্তাধারারও অন্যতম প্রধান এক গুণ।

সংযম হলো ইতিবাচক মনোবিজ্ঞানের ছয়টি গুণের মধ্যে একটি, যার মধ্যে রয়েছে প্রজ্ঞা, সাহস, মানবতা, ন্যায়বিচার এবং আধ্যাত্মিকতা (transcendence) ।  এটাকে সাধারণত অতিরিক্ত নিয়ন্ত্রণ হিসাবে চিহ্নিত করা হয় এবং সতীত্ব, বিনয়, নম্রতা, স্ব-নিয়ন্ত্রণ, আতিথেয়তা, সাজসজ্জা, বিরত থাকা এবং ক্ষমার মতো বৈশিষ্ট্যগুলোর মাধ্যমে প্রকাশ করা হয়; এই প্রতিটি ক্ষেত্রে কিছু না কিছু বাড়তি আবেগকে নিয়ন্ত্রণ করতে সংযম দরকার। যেমন যৌন আকাঙ্ক্ষা, অহংকার অথবা রাগ ।

টেম্পারেন্স শব্দের বাংলা অর্থ হতে পারে মেজাজ, মিতাচার বা সংযম। মূলত শব্দটা অ্যালকোহল (teetotalism) থেকে বিরত থাকার ক্ষেত্রেও উল্লেখ করা যেতে পারে, বিশেষ করে এ নিয়ে একটি আন্দোলনও হয়েছে, নাম টেম্পারেন্স মুভমেন্ট (temperance movement) তথা সংযম আন্দোলন। এ শব্দকে অ্যালকোহলের সংযমের ক্ষেত্রেও উল্লেখ করা যেতে পারে।

তথ্যসূত্র 

জৈন দার্শনিক ধারণা
হিন্দু দার্শনিক ধারণা
সাম্পর্কিক নীতিশাস্ত্র
পুণ্য
হিন্দু নৈতিকতা
বৌদ্ধ নীতিশাস্ত্র
আফটারম্যাথ

আফটারম্যাথ পাঁচ সদস্য বিশিষ্ট বাংলাদেশের একটি অল্টারনেটিভ গ্রুঞ্জ রক ঘরানার ব্যান্ড দল। ২০০৭ সালের ২৩ নভেম্বরে আফটারম্যাথ ব্যান্ডটি গঠিত হয়, ২০০৮ সালে তাদের প্রথম মৌলিক গান 'সূর্যাপেক্ষা' মুক্তি পায়।

ইতিহাস 
আফটারম্যাথ যাত্রা শুরু হয় ২০০৭ সালে। ব্যান্ডটির নামকরণ করেন প্রতিষ্ঠাতা সদস্য ফাহিম। প্রতিষ্ঠার পরবর্তী বছরে প্রথম গান সূর্যাপেক্ষা মুক্তি পায়। এরও এক বছর পর তাদের আরেকটি গান ‘মাটির রোদ’ প্রকাশিত হয় যা পরবর্তীকালে জেদ (২০২১) অ্যালবামে বোনাস ট্র্যাক হিসেবে যুক্ত হয়।

অ্যালবামসমূহ

নিজস্ব

জেদ (২০২১)

সিঙ্গেল ট্র্যাক 
 মোহ

তথ্যসূত্র

বহিঃসংযোগ 
 ফেইসবুকে আফটারম্যাথ 

বাংলাদেশের সঙ্গীত
বাংলাদেশী সঙ্গীত দল
বাংলা ব্যান্ড
ইয়াহইয়া আলমপুরী

শাহ্ মুহাম্মদ ইয়াহইয়া আলমপুরী ( ১৫ জুন ১৯৪৭ – ৩ জুন ২০২৩) একজন বাংলাদেশি ইসলামি পণ্ডিত ও শিক্ষাবিদ ছিলেন। তিনি আব্দুস সালাম চাটগামীর মৃত্যুর পর দারুল উলুম হাটহাজারীর মহাপরিচালক হিসেবে দায়িত্ব পালন করেন। এছাড়াও তিনি আন্তর্জাতিক মজলিসে তাহাফফুজে খতমে নবুওয়ত বাংলাদেশের আমীর ছিলেন।

প্রারম্ভিক জীবন ও শিক্ষা 
ইয়াহইয়া আলমপুরী ১৯৪৭ সালে চট্টগ্রামের হাটহাজারী পৌরসভার অন্তর্গত আলমপুর গ্রামের কাজী সালেহ আহমদ বাড়িতে জন্মগ্রহণ করেন। ১০ বছর বয়সে তিনি হাটহাজারী মাদ্রাসায় ভর্তি হন। ১৯৭৩ সালে হাটহাজারী মাদ্রাসা থেকে দাওরায়ে হাদিস (মাস্টার্স) সমাপ্ত করেন। তার উল্লেখযোগ্য শিক্ষকদের মধ্যে রয়েছেন: মুফতি ফয়জুল্লাহ, আব্দুল কাইয়ুম, মুফতি আহমদুল্লাহ, মাওলানা হামেদ, ইব্রাহিম আলমপুরী, শাহ আহমদ শফী প্রমুখ। আধ্যাত্মিক ধারায় তিনি শাহ আহমদ শফীর শিষ্য।

কর্মজীবন 
শিক্ষাজীবন সমাপ্তির পর হাটহাজারীর গড়দুয়ারা মাদ্রাসায় শিক্ষকতার মাধ্যমে তার কর্মজীবনের সূচনা হয়। এই মাদ্রাসায় ১০ বছর শিক্ষকতা করে তিনি ৩ বছর মাদার্শা মাদ্রাসা ও হাজী মুহাম্মদ ইউনুস প্রতিষ্ঠিত ইছাপুর ফয়জিয়া তাজবিদুল কুরআন মাদ্রাসায় ৬ বছর শিক্ষকতা করেন। অতঃপর ১৯৯১ সালে হাটহাজারী মাদ্রাসায় যোগদান করেন।

২০২০ সালের ২১ সেপ্টেম্বর তিনি হাটহাজারী মাদ্রাসা পরিচালনা বোর্ডের সদস্য নির্বাচিত হন। ২০২১ সালের ৮ সেপ্টেম্বর আব্দুস সালাম চাটগামীর মৃত্যুর পর তিনি হাটহাজারী মাদ্রাসার ভারপ্রাপ্ত মহাপরিচালকের দায়িত্ব গ্রহণ করেন।

মৃত্যু 
তিনি ২০২৩ সালের ২ জুন দিবাগত রাত ১টা ২০ মিনিটে ঢাকায় মৃত্যুবরণ করেন। ৩ জুন মাদ্রাসা প্রাঙ্গণে তার জানাজার নামাজ অনুষ্ঠিত হয়। তাকে মাদ্রাসার কবরস্থানে দাফন করা হয়। ২০২৩ সালে খাদিমুল উম্মাহ নামে তার একটি জীবনীগ্রন্থ রচনা করেন মুহাম্মাদ হাবীব আনওয়ার।

আরও দেখুন 
 দেওবন্দি ব্যক্তিত্বের তালিকা

তথ্যসূত্র

গ্রন্থপঞ্জি 
 সরকার না চাইলে সনদের স্বীকৃতি হতো না
 

ইসলামি ব্যক্তিত্ব
ইসলামের মুসলিম পণ্ডিত
সুন্নি ইসলামের পণ্ডিত
১৯৪৭-এ জন্ম
দেওবন্দি ব্যক্তি
চট্টগ্রাম জেলার ইসলামি ব্যক্তিত্ব
দারুল উলুম হাটহাজারীর শিক্ষার্থী
হানাফি ফিকহ পণ্ডিত
২০শ শতাব্দীর ইসলামের মুসলিম পণ্ডিত
দারুল উলুম হাটহাজারীর মহাপরিচালক
শাহ আহমদ শফীর শিষ্য
২০২৩-এ মৃত্যু
হেফাজতে ইসলাম বাংলাদেশের নেতা
আফগানিস্তানের প্রতীক

আফগানিস্তানের জাতীয় প্রতীক হলো আফগানিস্তানের আনুষ্ঠানিক প্রতীক।

আফগানিস্তানের আন্তর্জাতিকভাবে স্বীকৃত সরকার দ্বারা ব্যবহৃত প্রতীকটির ২০১৩ অবতারের শীর্ষে আরবি ভাষায় শাহাদার শিলালিপি রয়েছে। এটির নিচে একটি মিহরাব এবং মিম্বর বা মিম্বর সহ একটি মসজিদের চিত্র রয়েছে। মসজিদের সাথে সংযুক্ত দুটি পতাকা, আফগানিস্তানের পতাকার প্রতীকী হিসেবে দাঁড়ানো। মসজিদের নিচে দেশের নাম লেখা একটি শিলালিপি রয়েছে। মসজিদের চারপাশে গমের শিল, এবং তার নিচে আছে সৌর হিজরি ১২৯৮ ( গ্রেগরিয়ান ক্যালেন্ডারে ১৯১৯), যে বছর আফগানিস্তান ব্রিটিশ প্রভাব থেকে স্বাধীনতা লাভ করে।

১৫ আগস্ট ২০২১-এ তালেবান বাহিনীর হাতে কাবুলের পতনের পর, প্রতীকটির বর্তমান অবস্থা বিরোধের মধ্যে রয়েছে কারণ দেশটি আফগানিস্তানের দে ফাক্তো ইসলামিক আমিরাত এবং আফগানিস্তানের দে জুরি ইসলামিক প্রজাতন্ত্রের মধ্যে বিরোধপূর্ণ অবস্থায় আছে।

ঐতিহাসিক প্রতীক

আরও দেখুন 

 আফগানিস্তানের পতাকা

মন্তব্য

তথ্যসূত্র

বহিঃসংযোগ 

 আফগানিস্তানের পররাষ্ট্র মন্ত্রণালয় 
 আফগানিস্তানের জাতীয় প্রতীক

আফগানিস্তানের জাতীয় প্রতীক